Le Pen: Makron mening g‘alaba qozonishim mumkinligidan cho‘chimoqda

Fransiya prezidentligiga "Milliy front" partiyasi nomzodi Marin Le Pen Parisien gazetasiga bergan intervyusida taxmin va so‘rovnomalarga qaramay, raqibi - "Olg‘a!" harakati vakili Emmanuel Makron uning g‘alaba qozonishidan cho‘chiyotganini aytdi. 
"Ha. Taxminimcha, so‘nggi kunlarda u va uning shou-biznesdagi do‘stlarida kuzatilayotgan jazava va agressiv kayfiyatga qaraganda, uning o‘zi ham shunday fikrda", - deya javob berdi Le Pen Makronni mag‘lub qila olishi mumkinmi yoki yo‘qligi haqidagi savolga. 
Ifop'ning Journal du dimanche gazetasi uchun o‘tkazgan  so‘rovnomalariga ko‘ra, fransuzlarning 36 foizi prezidentlik lavozimida na Makron va na Le Penni ko‘rmoqda.